text: Esbjerg er lige nu mørklagt
  10 oktober 2014 kl. 04.14
  Voldsomt tordenvejr har sat samtlige af Esbjergs lyskryds ud af drift. Enkelte tog fra Esbjerg og Ribe er aflyst.
  En togafgang fra Esbjerg er aflyst 7.06 og fra Ribe 8.02 på grund af lynnedslag. Passagerer henvises til næste afgang, skriver Arriva Tog A/S.
  Ifølge radaren fra DMI ligger der en stribe med regn og torden fra Esbjerg og tværs over Jylland mod Horsens. Tordenbygerne har været specielt voldsomme ved Esbjerg, og derfor er byens mange lyskryds ude af drift.
  - I Esbjerg midtby er diverse lyskryds stadig ude af drift, meddeler vagtchefen hos Syd- og Sønderjyllands Politi til TV SYD, og fortsætter:
  - Vi ved endnu ikke, hvornår der igen vil være lys.
  Det mange lyn har formentlig også været årsag til en brand i tagkonstruktionen på en villa på Mølhøjvej i Esbjerg. Ingen er kommet til skade.
  .
  Voldsomt tordenvejr v/Esbjerg i øjeblikket.Stort set samtlige lyskryds ude af drift og byen mørklagt, Kør forsigtigt og vis hensyn #politidk
  
  De fleste lyskryds i Esbjerg skulle nu igen virke. Gadebelysningen er fortsat nede i store dele af midtbyen. #politidk
  Del dine oplevelser på Facebook:
  
  